ຝຣັ່ງ ປະກາດຫ້າມ ໃຊ້ລົດແທັກຊີ Uber ເລີ້ມວັນທີ 1 ມັງກອນ
ຝຣັ່ງ ປະກາດຫ້າມ ບໍ່ໃຫ້ໃຊ້ລົດແທັກຊີ Uber ເລີ້ມແຕ່ວັນທີ 1 ເດືອນມັງກອນ ປີ 2015 ຈະມາເຖິງນີ້ ເປັນຕົ້ນໄປ.
ພວກຂັບລົດແທັກຊີ ພາກັນຕັນຖະໜົນຫົນທາງອ້ອມນະຄອນ ປາຣີ ໃນມື້ວັນຈັນ ວານນີ້ ເພື່ອປະທ້ວງການຂົນສົ່ງບໍລິການ ລົດແທັກຊີ Uber ຊຶ່ງເວລາດຽວກັນ ກະຊວງພາຍໃນຝຣັ່ງ ໄດ້ປະກາດວ່າ ຈະໃຫ້ແທັກຊີ Uber ຢຸດເຊົາການບໍລິ ການ ໃນວັນທີ 1 ເດືອນມັງກອນ ຈະມາເຖິງນີ້ ຊຶ່ງເປັນເວລາທີ່ມີ ກົດລະບຽບໃໝ່ ທີ່ເຄັ່ງຄັດກວ່າເກົ່າກ່ຽວກັບບັນດາຜູ້ຂັບ ລົດແທັກຊີ Uber ບໍ່ຄືກັບລົດແທັກຊີທຳມະດາຊອກຫາຜູ້ຂີ່ລົດທີ່ເໝາະ ສົມກັນກັບຄົນຂັບລົດໂດຍຜ່ານຄຳຮ້ອງຫາທາງໂທລະສັບ ມືຖື ບັນດາຜູ້ຂັບລົດແທັກຊີ Uber ທີ່ບໍ່ແມ່ນນັກຂັບລົດອາ ຊີບນັ້ນ ພາກັນໃຊ້ລົດຂອງຕົນເອງ ຮັບເອົາບັນດາຜູ້ໂດຍສານໃນລາຄາຖືກ ພວກຂັບລົດແທັກຊີໃນປາຣີ ຄືກັນກັບເພື່ອນຮວມງານອຶ່ນໆຢູ່ໃນໂຕເມືອງໃຫຍ່ຕ່າງໆ ທົ່ວໂລກ ກ່າວວ່າ ເຂົາເຈົ້າພາກັນບໍ່ດີໃຈຕໍ່ສິ່ງທີ່ເຂົາເຈົ້າເຫັນວ່າ ເປັນການແຂ່ງຂັນທີ່ບໍ່ ມີຄວາມທ່ຽງທໍາ ຈາກການໃຊ້ ໂທລະສັບມືຖືສະຫລາດ ຂອງການບໍລິການລົດແທັກຊີ Uber ໂຄສົກກະຊວງພາຍໃນຝຣັ່ງ ທ່ານ Pierre-Henry Brandet ກ່າວວ່າ ກົດໝາຍໃໝ່ຈະມີຜົນບັງຄັບໃຊ້ ໃນການຫ້າມລົດແທັກຊີລາຄາຖືກ Uber Uber ກຳລັງທຳການຕໍ່ສູ້ການຟ້ອງຮ້ອງ ຢູ່ໃນຫລາຍປະເທດໃນການແຂ່ງຂັນທີ່ບໍ່ທ່ຽງທຳ ການຕິຕຽນຍັງຍົກເອົາເລື້ອງຄວາມເປັນຫ່ວງຂອງບັນດາຜູ້ຂັບລົດທີ່ບໍ່ຖືກກວດຢ່າງເໝາະ ສົມຂຶ້ນມາດ້ວຍ ນະຄອນນິວເດລີ ໄດ້ຫ້າມການບໍລິການລົດແທັກຊີ Uber ອາທິດແລ້ວນີ້ ຢູ່ໃນນະຄອນ ຫລວງອີນເດຍ ຫລັງຈາກຜູ້ໂດຍສານຄົນນຶ່ງ ກ່າວຫາວ່າຜູ້ຂັບລົດຄົນນຶ່ງທຳການຂົ່ມຂືນ ສຳເລົາ